12. ΒΑΣΙΛΙΚΟΝ ΔΙΑΤΑΓΜΑ της 13/25 Μαΐου 1946 (ΦΕΚ Α΄ 174) Περί συμπληρώσεως κενών θέσεων Διευθυντών των Υπηρεσιών της Ακαδημίας Αθηνών. Έχοντες υπ’ όψει 1)το άρθρ. 1 του Α.Ν. υπ’ αριθ. 535/1945 «περί τροποποιήσεως διατάξεών τινων της Νομοθεσίας της Ακαδημίας Αθηνών κλπ.», 2)γνώμην της Συγκλήτου της Ακαδημίας Αθηνών, διατυπωθείσαν εις την 393 ε.ε. συνεδρίαν αυτής και 3)την υπ’ αριθ, 73 ε.ε. γνωμοδότησιν του Συμβουλίου Επικρατείας, προτάσει του Ημετέρου επί των Θρησκευμάτων και Εθνικής Παιδείας Υπουργού, απεφασίσαμεν και διατάσσομεν: Άρθρ.1.-Εις κενουμένας θέσεις Διευθυντών των εξηρτημένων υπηρεσιών της Ακαδημίας Αθηνών δύνανται να προσλαμβάνωνται επί συμβάσει δια μίαν διετίαν επιστήμονες κεκτημένοι τα νόμιμα προσόντα. Άρθρ.2.-Το ποσόν της μηνιαίας αποζημιώσεως των προσληφθησομένων επί συμβάσει ορίζεται εις τας μηνιαίας αποδοχάς του Υπουργικού Γενικού Διευθυντού. Εάν οι προσληφθησόμενοι τυγχάνουσι συνταξιούχοι, καταβάλλεται εις αυτούς ως μηνιαία αποζημίωσις η διαφορά της μηνιαίας συντάξεως προς τας αποδοχάς του Γενικού Διευθυντού. 594 31.Ι.α.10-12 Ακαδημία Αθηνών 